**Kina og Afrika**

Kinas interesser, investeringer, politiske alliancer og militært samarbejde med afrikanske lande er en forholdsvis ny udvikling. Litteraturen om sino-afrikanske forhold er voksende og kan pt. opdeles i tre tilgange der er i indbyrdes konkurrence:

A) Kina som ny kolonisator eller hegemon

B) Kina som udviklingspartner og attraktiv udviklingsmodel for nogle afrikanske ledere: Autoritært styre og hastig økonomisk vækst.

C) Kina som ressourcekonkurrent ift. de europæiske lande og USA. Et økonomisk stormagtsspil.

Et speciale kan tage udgangspunkt i en af de tre tilgange eller belyse de forskellige forklaringer som gives. Der kan foretages kvalitative studier: eksempelvis gravitering i handel og investeringer vha. UNCTAD databaser og andre. En anden mulighed er kvalitative studier, som afsøger udviklingen af dimensioner i debatten (tekstuelt arbejde). Der kan naturligvis også foretages sammenligninger, hvor komparative case tilgange anvendes.

Mulig vejleder: Lars Johannsen